**ПОНЕДЕЉАК, 13. 4. 2020.**

Наставни предмет: Математика

Наставна јединица: **Зависност количника од промене дељеника и делиоца**

**Преписати у свеску:**

600 : 3 = 200 количник

дељеник делилац

( 600 · 2 ) : 3 = 1200 : 3 =400 ( 600 · 5 ) : 3 = 3000 : 3 = 1000

а : b = k

( a · n ) : b = k · n

**Када се дељеник повећа n пута и количник се повећа n пута**.

( 600 : 2 ) : 3 = 300 : 3 =100 ( 600 : 10 ) : 3 = 60 : 3 = 20

а : b = k

( a : n ) : b = k : n

**Када се дељеник умањи** **n пута и количник се умањи n пута.**

800 : 8 = 100 количник

дељеник делилац

800 : ( 8 · 10 ) = 800 : 80 = 10 800 : ( 8 · 5 ) = 800 : 40 = 20

а : b = k

a : ( b · n ) = k : n

**Ако делилац увећамо n пута ,** а дељеник остане исти**, количник ће се умањити n пута.**

800 : ( 8 : 2 ) = 800 : 4 = 200 800 : ( 8 : 4 ) = 800 : 2 = 400

а : b = k

a : ( b : n ) = k · n

**Ако делилац умањимо n пута , количник се увећава n пута.**

**Предмет**: Српски језик

**Наставна јединица** : Употреба великог слова у писању имена држава, покрајина и њихових становника, имена насеља (градова и села) и њихових становника \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да се подсетимо:

Правопис је, једноставно речено, правилно писање.

Правопис ћеш савладати писањем и читањем, а своје знање ћеш моћи да примениш без страха да ће ти се неко подсмевати.

Прво што смо научили из правописа јесте употреба великог слова.

Данас ћемо обновити своја знања о употреби великог слова у писању имена држава, покрајина и њихових становника, имена насеља (градова и села) и њихових становника.

**1.Све речи у називима држава пишу се великим почетним словом** :

Република Србија, Сједињене Америчке Државе, Народна Република Кина, Руска Федерација...

Чешћи су у употреби краћи називи држава : Србија, Америка, Кина, Русија и они се такође пишу великим почетним словом.

**2.Имена географских покрајина и области пишу се великим почетним словом** : Војводина, Косово и Метохија (Космет), Срем, Банат, Гружа, Драгачево ...

**3.Имена припадника народа и становника појединих места и покрајина пишу се великим почетним словом** :

Срби – Србин / Српкиња, Мађари – Мађар / Мађарица, Грци – Грк / Гркиња, Руси – Рус / Рускиња,

Сомбор – Сомборци / Сомборке, Бачка – Бачвани / Бачванке, Шумадија – Шумадинци / Шумадинке ...

**ВЕЖБАЊЕ** : Радна свеска, стр. 96 В), 97 Ђ), 98 Ж)З)

*Предмет:* **Физичко васпитање**

*Наставна јединица*: **Вежбе за покретање енергије тела и ојачавање његове мускулатуре**

* Ове вежбе које ћете данас радити у кућним условима подижу и покрећу енергију вашег тела и ојачавају његову мускулатуру. Да ли можда знате за вежбе “5 тибетанаца”?

Њих можете погледати на Youtube каналу “5 тибетанаца”

*Предмет:* **Грађанско васпитање**

*Наставна јединица***: Омиљене игре у кућним условима**

* Сада сте принуђени да што више времена проводите у кући. Поред осталих дневних активности, остало вам је и доста времена за игру. Напишите које су вам омиљене игре које упражњавате у току дана и једну ту игру нацртајте.

Предмет: **Музичка култура**

Наставна јединица: **"Изгубљено пиле"-В. Томерлин; З. Васиљевић**

У уџбенику , на 63. страни налази се песма "Изгубљено пиле.

* Препишите нотни запис и текст песме у ваше нотне свеске.
* Пиле и јаје представљају симбол Ускрса и сматрају се почетком новог живота,

као и црвена боја којом се фарбају јаја.

* У свесци нацртај и украси ускршње јаје музичким ознакама.

**УТОРАК, 14. 4. 2020.**

Наставни предмет: Математика

Наставна јединица: **Зависност количника од промене дељеника и делиоца**

**Вежбање ( преписати у свеску )**

а : b = 350 а : b = 100

( a : 7 ) : b = 50 a : ( b : 2 ) = 200

( a : 10 ) : b = 35 a : ( b : 4 ) = 400

( a · 4 ) : b = 1 400 a : ( b · 10 ) = 10

( a · 100 ) : b = 35 000 a : ( b · 5 ) = 20

( a : 35 ) : b = 10 a : ( b : 10 ) = 1 000

Радимо задатке :

Радна свеска 61. страна од 1. до 6. задатка

**Предмет**: Српски језик

**Наставна јединица** : Тематски дан – Ускрс; писање састава \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Приближава се Ускрс, највећи хришћански празник којим се прославља Исусов повратак у живот – васкрсење. Ускрс је радост у сваком дому.

Напиши састав на тему : **Овако моја породица прославља Ускрс**

**Предмет**: Ликовна култура

**Наставна јединица:** Ускршње јаје

Ближи се најрадоснији хришћански празник-Васкрс. Зато ће и тема бити посвећена овом празнику.

Нацртајте јаје. За рад не морате користити само воштане боје, темпере. Будите креативни па искористите: шљокице, налепнице, украсни папир, перлице и други материјал.

**СРЕДА, 15. 4. 2020.**

Наставни предмет: Математика

Наставна јединица: **Сталност количника**

**Преписати у свеску:**

1 000 : 50 = 20

( 1 000 · 30 ) : ( 50 · 30 ) = 20

а : b = k

( а · b ) : ( b · n ) = k

1 000 : 50 = 20

( 1 000 : 50 ) : ( 50 : 50 ) = 20

а : b = k

( а : b ) : ( b : n ) = k

**Количник се неће променити ако и дељеник и делилац увећамо или умањимо n пута.**

**Домаћи задатак:**

Израчунај:

a) а : b = 2 700 b) a : b = 54 000 c) а : b = 1 000

( a · 3 ) : b= \_\_\_\_\_ ( a · 60 ) = \_\_\_\_\_ ( а · 558 ) : b = \_\_\_\_\_\_\_

( a : 3) : b= \_\_\_\_\_ ( a : 60 ) = \_\_\_\_\_ ( a : 5 ) : b = \_\_\_\_\_\_\_\_

a : ( b · 3 ) = \_\_\_\_\_ a : ( b · 60 ) = \_\_\_\_\_ ( a · 68 ) : b =\_\_\_\_\_\_

a : ( b : 3) = \_\_\_\_\_ a : ( b : 60 ) = \_\_\_\_\_ a : ( b · 50) = \_\_\_\_\_\_\_

a : ( b : 3 ) = \_\_\_\_\_\_

( a : 4 ) : ( b : 4 ) = \_\_\_\_\_\_

**Предмет**: Српски језик

**Наставна јединица** : Проста непроширена и проста проширена реченица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

До сада смо научили какве могу бити реченице по значењу и облику.

Данас ћемо научити да се реченице могу разликовати и **по саставу.**

Примери :

Ђаци уче. Девојчица пева. Бака спава.

Ово су врло кратке реченице и имају само два главна реченична дела ( субјекат који је именица и предикат који је глагол ).

**Реченице које имају само субјекат и предикат јесу просте реченице и како немају других реченичних чланова, осим субјекта и предиката, онда се каже да су оне просте непроширене реченице.**

Следеће реченице : Данас ђаци вредно уче у школи, Девојчица јутрос весело пева у својој соби, Бака поподне чврсто спава у фотељи, смо проширили.

Уочавамо да у њима осим субјекта и предиката има и других речи.

То су реченични делови који се групишу око субјекта ( именице ) и предиката ( глагола ) и тако богате њихово значење.

**Реченице које поред субјекта и предиката имају и друге реченичне делове, називају се просте проширене реченице.**

НАПОМЕНА : Непроширене и проширене реченице су различите по саставу, али су сличне по томе што свака има само један предикат. Зато су оне просте реченице.

Поред простих проширених и простих непроширених реченица, постоје и **сложене реченице.**

То су реченице које имају **два или више предиката** ( оне су састављене од две или више простих реченица ).

Примери сложених реченица :

Дечак лежи на кревету и чита књигу.

Пас је нашао коску, однео у своје склониште и брзо појео.

Марко седи на кревету и размишља о домаћем задатку.

**Предмет:** Природа и друштво

**Наставни предмет:** Природа и друштво

**Наставна јединица:** Научили смо о делатностима људи у Србији

Да бисте одговорили на постављена питања, поновите научене лекције Човек ради и ствара и Делатности људи у различитим крајевима.

* У Радној свесци на 65. и 66. страни урадите осам питања.
* Проверите да ли сте тачно одговорили на сва питања.Ако нисте, поново на учење!

**Препорука (задатак):**

* Поновите за четвртак раније научене лекције: Природна богатства и сировине; Необновљиви и обновљиви извори енергије; Пут једне спајалице
* У Радној свесци на 62. страни одговорите на 6, 7. и 8. питање, а на 63. и 64. страни, на свих седам питања.

*Предмет:* **Народна традиција**

*Наставна јединица***: У сусрет Ускрсу**

* Ускрс се сматра највећим празником међу свим хришћанима. Дан када се слави васкрснуће Господа нашег Исуса Христа је уједно и најрадоснији празник за сваког верника, пошто се симболично везује за победу над смрћу. За овај празник се фарбају јаја, а пракса је да увек прво јаје буде офарбано у црвену боју и то се јаје зове чуваркућа. Оно заузима посебно место у кући током године. Сви се верници на Ускрс поздрављају са “ Христос васкрсе”! “ Ваистину васкрсе”! Укућани се туцају јајима, па чије “изгуби”, односно ко не одабере довољно јако јаје, требало би да га поједе. На трпези се износе разна јела по жељи укућана.
* *Задатак:* Можете погледати на Youtube каналу “ Прослава Ускрса у Србији”

**ЧЕТВРТАК, 16. 4. 2020.**

**Предмет**: Српски језик

**Наставна јединица** : Проста непроширена и проста проширена реченица, утврђивање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Домаћи задатак** : У твом уџбенику Поуке о језику, на стр. 82, 83, 84, 85, обнови знање о реченицама по саставу.

Наставни предмет: **Математика**

Наставна јединица: **Зависност производа од промене чинилаца и количника од промене**

**дељеника и делиоца, утврђивање**

Радимо задатке:

Радна свеска 62. страна од 1. до 5. задатка

**Предмет:** Природа и друштво

**Наставна јединица:** Провери научено о сировинама, енергији и раду

Имали сте задатак да поновите научене лекције о сировинама, енергији и раду, за овај час.

**Домаћи задатак:**

Колико сте научили, проверићете у Радној свесци на 67, 68. и 69. страни (тринаест питања).

*Предмет:* **Физичко васпитање**

*Наставна јединица*: **Вежбе “ Весела столица ”**

* За данашње вежбање вам треба мало простора, само толико да поставите једну столицу. Вежбе можете радити уз инструкције на Youtube каналу по називом: Покренимо нашу децу